钦定古今图书集成/明伦汇编/氏族典/第454卷 > 《廖用贤尚友录》 > 宋隐
## 钦定古今图书集成/明伦汇编/氏族典/第454卷 > 《廖用贤尚友录》 > 宋隐

按《魏书宋隐传》，“隐字处默，西河介休人也。曾祖奭，晋
昌黎太守，后为慕容廆长史。祖活，中书监。父恭，徐州
刺史。慕容儁徙邺，恭始家于广平，列人焉。隐仕慕容
垂，历尚书郎、本州别驾。太祖平中山，拜尚书吏部郎，
转行台右丞。寻以母丧归。既葬被征，固辞以病，而州
郡切以期会，隐乃弃妻子，间行避焉。后匿于长乐之”
《经》县，数年而卒。